钦定古今图书集成/明伦汇编/皇极典/第001卷 > 《白虎通》 > 紫微帝座图
## 钦定古今图书集成/明伦汇编/皇极典/第001卷 > 《白虎通》 > 紫微帝座图

图考

北极五星

按《星经》阙。

按《史记天官书》。“中宫天极星，其一明者，太一常居也。
旁三星三公，或曰子属。”按《汉书天文志》同。环之
匡卫十二星，藩臣，皆曰“紫宫。”〈按汉书天文志同十五星皆略其三〉
按《晋书天文志》：“北极五星，在紫宫中。北极北辰，最尊
者也，其纽星，天之枢也。天运无穷，三光迭曜，而极星
不移，故曰居其所而众星拱之。第一星王月，太子也；
第二星主日，帝王也，亦太乙之座，谓最赤明者也。第
三星主五星，庶子也。紫宫垣十五星，其西蕃七，东蕃
八，在北斗北。一曰紫微大帝之座也，天子之常居也，
‘主命’”，主度也。一曰“长垣”，一曰“天营”，一曰“旗星”，为蕃卫，
备蕃臣也。〈按北极五星帝后太子之名始见于此后此占候之家皆从之然星经残阙而史迁

世掌天官，乃若疑而未定。隋丹元子《步天歌》始著其名号位次，而晋、隋二志，皆修于唐，或隋唐间别有所受，名称始定也。

按隋丹元子《步天歌》：“中垣北极紫微宫，北极五星在
其中。大帝之座第二珠，第三之星庶子居第一，号曰
为太子，四为后宫五天枢，左右四星是四辅。天乙太
乙当门路，左枢右枢夹南门，左八右七十有五。上少
宰兮上少弼，上少卫兮少丞数。前连左枢共八星，后
边门东大赞府少尉。上辅少辅继上卫，少卫上丞比”，
以及右枢共七星，两藩《营卫》于斯至。

按《新法历书图》，紫垣内外星多寡或不尽同，而左右
枢十五星及北极五星，则与《步天歌》皆合